Thread:User talk:Protnet/Ρομπότ ή μποτ/reply (3)

«Μποτ» δεν υπάρχει στα Ελληνικά, τουλάχιστον όχι ακόμα. Η λέξη «ρομπότ» από την άλλη είναι παγιωμένη στα Ελληνικά εδώ και σχεδόν έναν αιώνα. Το «αυτόματο» (automaton) είναι άλλο. Είναι αποκλειστικά μηχανική κατασκευή (π.χ. ωρολογιακός μηχανισμός) και εκτελεί μια σειρά από προκαθορισμένες ενέργειες χωρίς λήψη αποφάσεων (δηλαδή κάνει πάντα το ίδιο πράγμα). Ενώ «ρομπότ» είναι οποιαδήποτε κατασκευή (μηχανική, ηλεκτρική, ηλεκτρονική, ψηφιακή, ακόμα και εικονική) που υποκαθιστά τον άνθρωπο. Οι Αμερικάνοι, με την άπειρη σλανγκοσύνη που διαθέτουν, από τη μια πετσοκόβουν συνεχώς τις λέξεις (κάτι που δεν κάνουμε εμείς) και από την άλλη συνθέτουν τα κομματάκια για να προσδιορίσουν πιο ειδικές περιπτώσεις (κάτι που επίσης δεν κάνουμε εμείς). Έτσι έχουν το «softbot», το «nanobot», το σκέτο «bot» κ.ά. Παρεμπιπτόντως, το «nanobot» στα Ελληνικά αποδίδεται ως «νανορομπότ» και όχι ως «νανομπότ». Αυτό νομίζω τα λέει όλα.